Hæstu fundarstaðir eru á Hvannadalshrygg í 1440 m hæð , á Staðargangnafjalli við botn Kolbeinsdals í 1240 m , og í Héðinsdalsbrúnum við Hjaltadal í Skagafirði í 1200 m . Vex lægra , niður í um 300 m hæð sums staðar eins og nyrzt á Vestfjörðum og norður í Fjörðum , lægst fundin niður fyrir 100 m á Snæfjallaströnd . Bikarblöðin eru 2 - 2,5 mm löng , grænmóleit , aflöng og ávöl í endann . Fræflar eru sex með hvítum frjóhirzlum . Frævan er ein og verður að 1 - 2 sm löngum og um rúmlega 1 mm breiðum skálp með einfaldri röð brúnna fræja sem eru rúmur millimetri á lengd . Laufblöðin eru stofnstæð , langstilkuð , blaðkan heilrend , egglaga eða nær kringlótt , 3 - 7 mm á lengd og 2 - 5 mm breið , með örstuttum kirtiloddi í endann . Jöklaklukka innan um hraungambra uppi á Seljadalsbrúnum norðan Öxnadalsheiðar sumarið 1984